b'\n_START_ARTICLE_\nVytautas Girdzijauskas (1930)\n_START_SECTION_\nBiografija\n_START_PARAGRAPH_\n1937-1949 m. mok\xc4\x97si Vad\xc5\xbegirio prad\xc5\xbeios mokykloje, Er\xc5\xbevilko ir \xc5\xa0imkai\xc4\x8di\xc5\xb3 mokyklose. 1949-1954\xc2\xa0m. Vilniaus universiteto Istorijos ir filologijos fakultete studijavo rus\xc5\xb3 kalbos ir literat\xc5\xabros specialyb\xc4\x99. 1950-1954\xc2\xa0m. mok\xc4\x97si Vilniaus J. Tallat-Kelp\xc5\xa1os muzikos technikume. 1952\xe2\x80\x931955\xc2\xa0m. LSSR filharmonijos choro artistas._NEWLINE_1955\xe2\x80\x931957\xc2\xa0m. Vilniaus statybos technikumo lietuvi\xc5\xb3, rus\xc5\xb3 ir pranc\xc5\xabz\xc5\xb3 kalb\xc5\xb3 d\xc4\x97stytojas. 1957\xe2\x80\x931960\xc2\xa0m. u\xc5\xbe antisovietin\xc4\x99 veikl\xc4\x85 kalintas Tai\xc5\xa1ete (Irkutsko sritis). 1961 m. baig\xc4\x97 Liaudies \xc5\xabkio tarybos konstruktori\xc5\xb3 kursus. 1961\xe2\x80\x931968\xc2\xa0m. Vilniaus skai\xc4\x8diavimo ma\xc5\xa1in\xc5\xb3 gamyklos technologas, technolog\xc5\xb3 biuro vir\xc5\xa1ininkas. 1968\xe2\x80\x931974\xc2\xa0m. LSSR sveikatos apsaugos ministerijos tiekimo kontoros vir\xc5\xa1ininko pavaduotojas._NEWLINE_Nuo 1974\xc2\xa0m. Lietuvos ra\xc5\xa1ytoj\xc5\xb3 s\xc4\x85jungos narys. 1974\xe2\x80\x931990 m. dirbo Vyriausioje enciklopedij\xc5\xb3 redakcijoje: nuo 1974 m. redaktorius, nuo 1984 m. Meno redakcijos ved\xc4\x97jas. Nuo 1990\xc2\xa0m. Lietuvos ra\xc5\xa1ytoj\xc5\xb3 s\xc4\x85jungos leidyklos redaktorius. 1992\xc2\xa0m. S\xc4\x85j\xc5\xabd\xc5\xbeio Seimo tarybos narys. Nuo 1998\xc2\xa0m. Lietuvos \xc5\xbemogaus teisi\xc5\xb3 gynimo asociacijos prezidentas. _NEWLINE_2005\xc2\xa0m. Lietuvos vyriausiasis administracinis teismas patvirtino, kad V. Girdzijauskas s\xc4\x85moningai bendradarbiavo su soviet\xc5\xb3 saugumu\xc2\xa0\xe2\x80\x93 KGB. Esama duomen\xc5\xb3, jog ra\xc5\xa1ytojas su KGB prad\xc4\x97jo bendradarbiauti 1956\xe2\x80\x931957 metais. 1957\xe2\x80\x931960\xc2\xa0m. kal\xc4\x97jo lageryje \xe2\x80\x9eu\xc5\xbe antisovietin\xc4\x99 agitacij\xc4\x85 ir propagand\xc4\x85\xe2\x80\x9c. Teigiama, kad jis buvo kameros agentas. _NEWLINE_Palaidotas Antakalnio kapin\xc4\x97se.\n_START_SECTION_\nK\xc5\xabryba\n_START_PARAGRAPH_\nPirmuoju k\xc5\xabrybos laikotarpiu daugiausia gvildeno asmenyb\xc4\x97s ir bendruomen\xc4\x97s santykius, vaizdavo technnin\xc4\x99 inteligentij\xc4\x85. V\xc4\x97lesniuose romanuose labiau gilinosi \xc4\xaf individo dvasin\xc4\x97s savirai\xc5\xa1kos, dorovinio atsparumo, tautin\xc4\x97s rezistencijos rei\xc5\xa1kinius. Prozai b\xc5\xabdinga stilistin\xc4\x97 \xc4\xafvairov\xc4\x97, polinkis \xc4\xaf analiti\xc5\xa1kum\xc4\x85. Paskelb\xc4\x97 es\xc4\x97, dokumentin\xc4\x97s prozos, publicistikos, recenzij\xc5\xb3. Organizavo tradicinius novel\xc4\x97s vakarus Veliuonoje (Jurbarko raj.).'